สวัสดีเพื่อนๆนักรีวิวร้านอาหาร wongnai.com ทุกคนครับ

วันนี้ผมพาทุกคนมาแซ่บเบาๆกันที่ร้าน จุ่มแซ่บฮัท สาขาแฟชั่นไอส์แลนด์นี่เองครับ
ส่วนตัวบอกตรงๆเลยนะว่าไม่เคยลองเลยจริงๆ วันนี้คิดอะไรก็ไม่รู้อยากลองขึ้นมา
เพราะได้กลิ่นหอมๆ โชยออกมาจากในร้าน แต่ดูคนน้อยมาก ไม่รู้อร่อยหรือเปล่า

เข้ามาในร้าน วันนี้มาคนเดียว ขอทานแบบเบาๆ เป็นชุดประหยัดหมูชุดนึงละกัน
ข้าวสวยอีก 1 ที่ น้ำเปล่าขวดนึง ... รอสักพักข้าวสวยและน้ำจิ้มก็ออกมา
อยากรู้อยากลองมาตั้งนาน น้ำจิ้มของจุ่มแซ่บฮัท มันอร่อยแค่ไหนกัน
ชิมเข้าไป อร่อยมาก เข้มข้นหอมสมุนไพรแบบต้มแซ่บ ส่วนน้ำซุปที่ยกมา
ก็เข้มข้น หอมกลิ่นสมุนไพรที่ใส่มาเยอะมากๆ ยิ่งมีเครื่องปรุงอย่าง
ผักชีฝรั่งหั่นฝอย หอมเจียว งา พริกป่น และข้าวคั่ว ก็ปรุงให้แซ่บตามใจ

สักพักนึงผักสด และหมูเรียงกันเป็นชิ้นๆถูกยกออกมา จับจุ่มลงในหม้อ
แล้วทานกับน้ำจิ้มที่ปรุงไว้แล้ว หมูนุ่มๆเข้ากับน้ำจิ้มรสเปรี้ยว เค็มเผ็ด
หวานนิด หอมสมุนไพรและข้าวคั่ว อร่อยมาก ไม่แปลกใจเลยว่าทำไม
ถึงมีหลายสาขา และยังมีคนเข้ามาทานอยู่เรื่อยๆ เพราะมันแซ่บนี่เอง

ครั้งหน้าผมจะพาทุกคนไปทานร้านไหน ที่ไหนกันอีก เชิญกด Fallow กันได้เลยครับ